‘บอส’ชอบ
ใครๆ ก็รู้ว่ากรรมการคนล่าสุดของธนาคารกรุงเทพ คือ อรุณ จิรชวาลา อดีตกรรมการผู้จัดการ ธนาคารนครหลวงไทยและเป็นอดีตลูกหม้อของธนาคารกรุงเทพนั่นเอง
7 พ.ค. 2558

ใครๆ ก็รู้ว่ากรรมการคนล่าสุดของธนาคารกรุงเทพ คือ อรุณ จิรชวาลา อดีตกรรมการผู้จัดการ ธนาคารนครหลวงไทยและเป็นอดีตลูกหม้อของธนาคารกรุงเทพนั่นเอง
อรุณเคยเป็นผู้บริหารฝ่ายค้าเงินของแบงก์บัวหลวง ก่อนจะลาออกไปเป็นผู้อำนวยการองค์การขนส่งมวลชนกรุงเทพ (ขสมก.) แต่สุดท้ายก็ไม่ไหวกับการเมือง ต้องกลับมาใช้ชีวิตนายแบงก์อีกครั้ง
แม้จะลาจากแบงก์กรุงเทพไปนาน แต่ชื่อของอรุณยังติดปากบอส ชาตรี โสภณพนิช ประธานกรรมการธนาคารอยู่เสมอ จนบอสชาตรีเลือกแต่งตั้งอรุณเป็นกรรมการแบงก์
หลายคนงงว่ามายังไง แต่คนใกล้ตัวบอกว่า บอสชอบอรุณและเลือกเขามาเสริมทีมบริหารเพราะเป็นคนตรง ซื่อสัตย์ และเป็นคนดี เหมาะนั่งเป็นบอร์ดแบงก์ที่สุด